













UREDBA O PODELITVI KONCESIJ ZA OPRAVLJANJE JAVNE ZDRAVSTVENE SLUŽBE NA PODROČJIH SPECIALIZIRANE ZDRAVSTVENE DEJAVNOSTI (PEDIATRIČNA ALERGOLOGIJA, KLINIČNA PSIHOLOGIJA, PEDIATRIJA, GASTROENTEROLOGIJA, DERMATOVENEROLOGIJA, OFTALMOLOGIJA, KARDIOLOGIJA IN VASKULARNA MEDICINA, ORTOPEDSKA KIRURGIJA, PSIHIATRIJA) IN ZOBOZDRAVSTVENE DEJAVNOSTI (ČELJUSTNA IN ZOBNA ORTOPEDIJA, ZOBNE BOLEZNI IN ENDODONTIJA, ZOBOZDRAVSTVO ZA ŠTUDENTE IN STOMATOLOŠKA PROTETIKA)

PREDLOG


EVA: 2026-2711-0038


I.	UVOD
1.	Razlogi in podlage za izdajo

Pravna podlaga:
Na podlagi Zakona o zdravstveni dejavnosti (Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17, 1/19 – odl. US, 73/19, 82/20, 152/20 – ZZUOOP, 203/20 – ZIUPOPDVE, 112/21 – ZNUPZ, 196/21 – ZDOsk, 100/22 – ZNUZSZS, 132/22 – odl. US, 141/22 – ZNUNBZ, 14/23 – odl. US, 84/23 – ZDOsk-1, 102/24 – ZZKZ, 32/25 in 112/25 – odl. US; v nadaljnjem besedilu: ZZDej) se zdravstvena dejavnost opravlja na primarni, sekundarni in terciarni ravni. Na podlagi šestega odstavka 5. člena ZZDej med drugim mrežo javne zdravstvene službe na sekundarni ravni zagotavlja Republika Slovenija. Zdravstvena dejavnost na sekundarni ravni glede na Pravilnik o vrstah zdravstvene dejavnosti (Uradni list RS, št. 58/22, 89/22, 14/23, 34/23, 9/24, 95/24, 112/24 in 32/25 – ZZDej-N) obsega tako specializirano zdravstveno dejavnost, kamor spadajo naslednja področja: pediatrična alergologija, klinična psihologija, pediatrija, gastroenterologija, dermatovenerologija, oftalmologija, kardiologija in vaskularna medicina, ortopedska kirurgija, psihiatrija. Prav tako na sekundarni nivo spadajo tudi določene vrste zobozdravstvene dejavnosti, med drugim tudi čeljustna in zobna ortopedija, zobne bolezni in endodontija, zobozdravstvo za študente in stomatološka protetika.
 

Rok za izdajo:
Zakon o zdravstveni dejavnosti (Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17, 1/19 – odl. US, 73/19, 82/20, 152/20 – ZZUOOP, 203/20 – ZIUPOPDVE, 112/21 – ZNUPZ, 196/21 – ZDOsk, 100/22 – ZNUZSZS, 132/22 – odl. US, 141/22 – ZNUNBZ, 14/23 – odl. US, 84/23 – ZDOsk-1, 102/24 – ZZKZ, 32/25 in 112/25 – odl. US; v nadaljnjem besedilu: ZZDej) ne določa roka za sprejem Uredbe o podelitvi koncesije, ki jo sprejme Vlada RS.

Glavni razlogi za izdajo:
Na podlagi Zakona o zdravstveni dejavnosti se zdravstvena dejavnost opravlja na primarni, sekundarni in terciarni ravni. Na podlagi šestega odstavka 5. člena ZZDej med drugim mrežo javne zdravstvene službe na sekundarni ravni zagotavlja Republika Slovenija. Zdravstvena dejavnost na sekundarni ravni glede na Pravilnik o vrstah zdravstvene dejavnosti (Uradni list RS, št. 58/22, 89/22, 14/23, 34/23, 9/24, 95/24, 112/24 in 32/25 – ZZDej-N) obsega tako specializirano zdravstveno dejavnost, kamor spadajo naslednja področja pediatrična alergologija, klinična psihologija, pediatrija, gastroenterologija, dermatovenerologija, oftalmologija, kardiologija in vaskularna medicina, ortopedska kirurgija, psihiatrija. Prav tako na sekundarni nivo spadajo tudi določene vrste zobozdravstvene dejavnosti, med drugim tudi čeljustna in zobna ortopedija, zobne bolezni in endodontija, zobozdravstvo za študente in stomatološka protetika.
 
Javno službo v zdravstveni dejavnosti lahko poleg javnih zdravstvenih zavodov opravljajo tudi drugi izvajalci zdravstvene dejavnosti, in sicer na podlagi koncesije. Na podlagi prvega odstavka 42. člena ZZDej je koncesija pooblastilo, ki se podeli fizični ali pravni osebi za opravljanje javne zdravstvene službe. Zdravstveno dejavnost na podlagi koncesije opravlja koncesionar v svojem imenu in za svoj račun na podlagi pooblastila koncedenta.
 
Koncesija se na podlagi drugega odstavka 42. člena ZZDej podeli, če koncedent ugotovi, da javni zdravstveni zavod ne more zagotavljati opravljanja zdravstvene dejavnosti v obsegu, kot je določen z mrežo javne zdravstvene službe, oziroma če javni zdravstveni zavod ne more zagotoviti potrebne dostopnosti do zdravstvenih storitev.
 
Koncesijo na sekundarni ravni podeli Ministrstvo za zdravje. Koncesija se podeli za določen čas 15 let, šteto od dneva začetka opravljanja programov zdravstvene dejavnosti oziroma zdravstvenih storitev specialistične bolnišnične dejavnosti, za katere se objavi javni razpis za podelitev koncesije.
 

2.	Ocena finančnih posledic predloga akta za državni proračun in druga javna finančna sredstva

Presoja posledic je bila opravljena ob sprejemanju zakona, ki je podlaga za izdajo tega predloga.
3.	Prikaz ureditve v drugih pravnih sistemih in prilagojenosti predlagane ureditve pravu Evropske unije

3.1	Prikaz ureditve v drugih pravnih sistemih

/

3.2	Prikaz ureditve v pravnem redu Evropske unije

Predlog ni predmet usklajevanja s pravnim redom EU.

3.3	Prikaz ureditve v posameznih državah članicah Evropske unije

/

4.	Presoja posledic

Presoja posledic je bila opravljena ob sprejemanju zakona, ki je podlaga za izdajo tega predloga.

5.	Prikaz sodelovanja javnosti

Gradivo ni bilo predmet sodelovanja z javnostjo.

Obrazložitev:
Gre za podzakonski akt Vlade RS, ki se predhodno ne objavi na eDemokraciji.




II.	BESEDILO ČLENOV
Na podlagi tretjega odstavka 44.a člena Zakona o zdravstveni dejavnosti (Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17, 1/19 – odl. US, 73/19, 82/20, 152/20 – ZZUOOP, 203/20 – ZIUPOPDVE, 112/21 – ZNUPZ, 196/21 – ZDOsk, 100/22 – ZNUZSZS, 132/22 – odl. US, 141/22 – ZNUNBZ, 14/23 – odl. US, 84/23 – ZDOsk-1, 102/24 – ZZKZ, 32/25 in 112/25 – odl. US) Vlada Republike Slovenije izdaja

Uredbo o podelitvi koncesij za opravljanje javne zdravstvene službe na področjih specializirane zdravstvene dejavnosti (pediatrična alergologija, klinična psihologija, pediatrija, gastroenterologija, dermatovenerologija, oftalmologija, kardiologija in vaskularna medicina, ortopedska kirurgija, psihiatrija) in zobozdravstvene dejavnosti (čeljustna in zobna ortopedija, zobne bolezni in endodontija, zobozdravstvo za študente in stomatološka protetika)
I. POGLAVJE
SPLOŠNE DOLOČBE
1. člen
(vsebina)

	Ta uredba je koncesijski akt, na podlagi katerega Vlada Republike Slovenije določi najmanj vrsto, območje, trajanje in predviden obseg opravljanja koncesijske dejavnosti, pri čemer se kot območje na sekundarni ravni zdravstvene dejavnosti šteje posamezna zdravstvena regija in je minimalni obseg opravljanja programov zdravstvene dejavnosti, kot so določeni v skladu s predpisi, ki urejajo zdravstveno zavarovanje, na sekundarni ravni zdravstvene dejavnosti v višini 0,20 programa opravljanja zdravstvenih storitev specialistične bolnišnične dejavnosti v skladu z Zakonom o zdravstveni dejavnosti (Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17, 1/19 – odl. US, 73/19, 82/20, 152/20 – ZZUOOP, 203/20 – ZIUPOPDVE, 112/21 – ZNUPZ, 196/21 – ZDOsk, 100/22 – ZNUZSZS, 132/22 – odl. US, 141/22 – ZNUNBZ, 14/23 – odl. US, 84/23 – ZDOsk-1, 102/24 – ZZKZ, 32/25 in 112/25 – odl. US; v nadaljnjem besedilu: ZZDej).
2. člen
(področja koncesij)

	Posamezna koncesija se v skladu s to uredbo podeli na področjih: 

	1. specializirane zdravstvene dejavnosti:

	– pediatrična alergologija v specialistični zunajbolnišnični dejavnosti na območju zdravstvene regije (v nadaljnjem besedilu: zdravstvena regija) Center,
	– klinična psihologija v specialistični zunajbolnišnični dejavnosti v zdravstveni regiji Center,
	– pediatrija v specialistični zunajbolnišnični dejavnosti v zdravstveni regiji Center,
	– gastroenterologija v specialistični zunajbolnišnični dejavnosti v zdravstveni regiji Zahod,
	– dermatovenerologija v specialistični zunajbolnišnični dejavnosti v zdravstveni regiji Severozahod in Zahod,
	– oftalmologija v specialistični zunajbolnišnični dejavnosti v zdravstveni regiji Severovzhod
	– kardiologija in vaskularna medicina v specialistični zunajbolnišnični dejavnosti v zdravstveni regiji Zahod,
	– ortopedska kirurgija v specialistični zunajbolnišnični dejavnosti v zdravstveni regiji Severovzhod,
	– psihiatrija v specialistični zunajbolnišnični dejavnosti v zdravstveni regiji Severovzhod,
	2. zobozdravstvene dejavnosti:
	– čeljustna in zobna ortopedija v zobozdravstveni dejavnosti v zdravstveni regiji Center, Jugovzhod, Severozahod, Zahod, Vzhod in Severovzhod,
	– zobne bolezni in endodontija v zdravstveni regiji Jugovzhod,
	– zobozdravstvo za študente v zdravstveni regiji Center,
	– stomatološka protetika v zdravstveni regiji Severozahod.
II. POGLAVJE
PREDMET IN PREDVIDENI OBSEG KONCESIJSKE DEJAVNOSTI TER RAZLOGI ZA PODELITEV KONCESIJE
3. člen
(predmet posamezne koncesije)

	Predmet posamezne koncesije je opravljanje javne zdravstvene službe na področju:

	– specializirane zdravstvene dejavnosti (pediatrična alergologija, klinična psihologija, pediatrija, gastroenterologija, dermatovenerologija, oftalmologija, kardiologija in vaskularna medicina, ortopedska kirurgija, psihiatrija) v skupnem obsegu 9,27

	– zobozdravstvene dejavnosti (čeljustna in zobna ortopedija, zobne bolezni in endodontija, zobozdravstvo za študente in stomatološka protetika), in v skupnem obsegu 12,08
4. člen
(zdravstvene regije in obsegi koncesij)

	Posamezna koncesija se podeli v zdravstvenih regijah in v obsegih:

	1. Specializirane zdravstvene dejavnosti:
	– pediatrična alergologija v specialistični zunajbolnišnični dejavnosti  (VZD 209 240)
a) Center v obsegu 0,60 programa,
	– pediatrija v specialistični zunajbolnišnični dejavnosti (VZD 227 237)
a) Center v obsegu 0,86 programa,
	– klinična psihologija (VZD 255 033)
a) Center v obsegu 0,50 programa,
	– dermatovenerologija v specialistični zunajbolnišnični dejavnosti (VZD 203 206)
a) Severozahod v obsegu 0,6 programa, 
b) Zahod v obsegu 1,0 programa,

	– gastroenterologija v specialistični zunajbolnišnični dejavnosti (VZD 205 208) 
a) Zahod v obsegu 1,0 programa,

	– kardiologija in vaskularna medicina v specialistični zunajbolnišnični dejavnosti (VZD 211 220)
a) Zahod v obsegu 1,01 programa,
	– oftalmologija v specialistični zunajbolnišnični dejavnosti (VZD 220 229)
a) Severovzhod v skupnem obsegu 2,2 programa (1,0 programa in 1,2 programa),
	– ortopedska kirurgija v specialistični zunajbolnišnični dejavnosti (VZD 222 231)
a) Severovzhod v obsegu 0,5 programa,
	– psihiatrija v specialistični zunajbolnišnični dejavnosti (VZD 230 241)
b) Severovzhod: v obsegu 1,0 programa.
	2. Zobozdravstvene dejavnosti:
	– čeljustna in zobna ortopedija v zobozdravstveni dejavnosti (VZD 401 410)
 a) Center v skupnem obsegu 3,63 programa (0,63 programa + 1,0 programa + 1,0 programa + 1,0 programa),
 b) Jugovzhod v obsegu 1,0 programa,
 c) Severozahod v skupnem obsegu 1,46 programa (1,0 programa + 0,46 programa),
 d) Severovzhod v obsegu 1,2 programa,
 e) Zahod v obsegu 0,79 programa,
 f) Vzhod v obsegu 1,0 programa;


	– zobne bolezni in endodontija (VZD 406 114)
a) Jugovzhod v obsegu 1,0 programa;

	– zobozdravstvo za študente (VZD 404 105)
a) Center v obsegu 1,0 programa;
	– stomatološka protetika (VZD 405 113)
a) Severozahod v obsegu 1,0 programa.
5. člen
(trajanje koncesij)

	Posamezna koncesija se podeli za obdobje 15 let, šteto od dneva začetka opravljanja programov zdravstvene dejavnosti.
6. člen
(razlog za podelitev koncesij)

	(1) Koncesije za opravljanje javne zdravstvene službe na področjih specializirane zdravstvene dejavnosti (pediatrična alergologija, klinična psihologija, pediatrija, gastroenterologija, dermatovenerologija, oftalmologija, kardiologija in vaskularna medicina, ortopedska kirurgija, psihiatrija) in zobozdravstvene dejavnosti (čeljustna in zobna ortopedija, zobne bolezni in endodontija, zobozdravstvo za študente in stomatološka protetika) se podelijo, ker javni zdravstveni zavodi na območjih, na katerih se podeli koncesija, navedene zdravstvene dejavnosti ne morejo zagotavljati v obsegu, kakor je določen z mrežo javne zdravstvene službe, pri čemer se kot območje opravljanja šteje posamezna zdravstvena regija v skladu z Uredbo o določitvi zdravstvenih regij (Uradni list RS, št. 5/26).

	(2) Koncesije na območjih in v obsegih iz 4. člena te uredbe se podelijo zaradi zagotavljanja potrebne dostopnosti zdravstvenih storitev in skrajšanja čakalnih dob.
III. POGLAVJE
POGOJI IN POSTOPEK PODELITVE KONCESIJE
7. člen
(postopek za podelitev koncesij)

	(1) Posamezne koncesije se v skladu s koncesijskim aktom podeli na podlagi javnega razpisa, ki se objavi na spletni strani Ministrstva za zdravje in na portalu javnih naročil.

	(2) Javni razpis vsebuje podatke, ki jih določa 44.b člen ZZDej.

	(3) Razpisna dokumentacija, ki se objavi na spletni strani Ministrstva za zdravje in portalu javnih naročil, mora biti pripravljena v skladu s 44.c členom ZZDej. 

	(4) Prijava na javni razpis je veljavna, če je pravočasna in v celoti izpolnjuje vse zahteve iz javnega razpisa. Javni razpis je uspešen, če je do poteka razpisnega roka predložena najmanj ena veljavna prijava za posamezno razpisano koncesijo. Če javni razpis ne uspe, se lahko ponovi.
8. člen
(pogoji za ponudnika)

	(1) Ponudnik mora za pridobitev in opravljanje koncesije izpolnjevati pogoje, ki jih določa 44.č člen ZZDej, in druge pogoje, opredeljene v razpisni dokumentaciji.

	(2) Pri izboru koncesionarja med različnimi ponudniki Ministrstvo za zdravje upošteva merila, ki jih določa 44.d člen ZZDej, in druga merila, določena v razpisni dokumentaciji.

	(3) Merila iz prejšnjega odstavka pripravi in določi komisija, ki je sestavljena iz treh članov, zaposlenih na Ministrstvu za zdravje. Člane določi minister, pristojen za zdravje, s pisnim sklepom.
IV. POGLAVJE
SKLENITEV KONCESIJSKE POGODBE, NADZOR NAD NJENIM IZVAJANJEM IN PRENEHANJE KONCESIJSKEGA RAZMERJA
9. člen
(podelitev koncesije)

	(1) Koncesije za opravljanje javne službe na sekundarni ravni zdravstvene dejavnosti podeli Ministrstvo za zdravje z odločbo o izbiri koncesionarja.

	(2) Ministrstvo za zdravje in koncesionar medsebojna razmerja uredita s koncesijsko pogodbo, ki se sklene po dokončnosti koncesijske odločbe.
10. člen
(prenehanje koncesije)

	Koncesijska pogodba preneha na način in pod pogoji, določenimi v 44.i členu ZZDej.
11. člen
(odvzem koncesije)

	Ministrstvo za zdravje koncesionarju z odločbo odvzame koncesijo na način in pod pogoji, določenimi v 44.j členu ZZDej.
12. člen
(nadzor)

	Nadzor nad izvajanjem koncesijske odločbe in koncesijske pogodbe v delu, ki se nanaša na razmerje med Ministrstvom za zdravje in koncesionarjem oziroma na njune medsebojne pravice in obveznosti, izvaja Ministrstvo za zdravje v skladu s 44.k členom ZZDej.
V. POGLAVJE
KONČNI DOLOČBI
13. člen
(objava razpisa)

	Ministrstvo za zdravje objavi javni razpis iz 7. člena te uredbe najpozneje v tridesetih dneh od uveljavitve te uredbe.
14. člen
(začetek veljavnosti)

	Ta uredba začne veljati naslednji dan po objavi v Uradnem listu Republike Slovenije.


Št. 0070-37/2026
Ljubljana, dne 6. novembra 2026
EVA 2026-2711-0038

  Vlada Republike Slovenije
Janez Janša
predsednik









III.	OBRAZLOŽITEV

K 1. členu:
Uredba o podelitvi koncesij predstavlja koncesijski akt, v katerem se določi najmanj vrsto, območje, trajanje in predviden obseg koncesijske dejavnosti.
V predlogu Uredbe so določene vrste zdravstvene dejavnosti, ki so predmet koncesije, območje podelitve, pri čemer se kot območje šteje zdravstvena regija, ki je določena v skladu Z Uredbo o zdravstvenih regijah (Uradni list RS, št. 5/26), predvideni obsegi podeljenih koncesij ter trajanje koncesije, ki je v skladu z Zakonom o zdravstveni dejavnosti 15 let.

K 2. členu:
V drugem členu Uredbe o podelitvi koncesij so določene vrste koncesij, ki se bodo podelile in območje, kjer se bodo te koncesije podelile. Koncesije se bodo podelile na področju specializirane zdravstvene dejavnosti in na področju zobozdravstvene dejavnosti.
 

K 3. členu:
Predmet posamezne koncesije je specializirana zdravstvena dejavnost in sicer se bodo koncesije podelile na naslednjih področjih: pediatrična alergologija, klinična psihologija, pediatrija, gastroeneterologija, dermatovenerologija, oftalmologija, kardiologija in vaskularna medicina, ortopedska kirurgija in psihiatrija v skupnem obsegu 9,27 programa. Prav tako se bodo koncesije podelile na področju zobozdravstvene dejavnosti in sicer na področju čeljustne in zobne ortopedije, zobnih bolezni in endodontije, zobozdravstva za študente in na področju stomatološke protetike v skupnem obsegu 12,08 programa.

K 4. členu:
V 4. členu Uredbe o podelitvi koncesij so določene posamezne zdravstvene regije, posamezne koncesije (vrste programov) in obsegi koncesij v posamični zdravstveni regiji.

K 5. členu:
Koncesije se bodo podelile za 15 let, šteto od dneva začetka opravljanja programov zdravstvene dejavnosti oziroma zdravstvenih storitev specialistične bolnišnične dejavnosti, za katere se objavi javni razpis za podelitev koncesij.

K 6. členu:
Koncesije se bodo podelile, saj javni zdravstveni zavodi v posamični zdravstveni regiji v izvajanje ne morejo prevzeti navedenih programov, bodisi zaradi kadrovske podhranjenosti ali prostorske stiske (42. člen ZZDej). Ministrstvo za zdravje je poizvedbe glede prevzemov programov posredovale v vse tiste javne zdravstvene zavode v posamični zdravstveni regiji, ki imajo v pogodbi z Zavodom za zdravstveno zavarovanje Slovenije dogovorjen posamezni program.

K 7. členu:
Koncesije se podeli na podlagi javnega razpisa, ki se v skladu s 44.b členom Zakona o zdravstveni dejavnosti objavi na spletni strani Ministrstva za zdravje, in pa tudi na portalu javnih naročil.
Javni razpis vsebuje podatke, ki so določeni v drugem odstavku 44.b člena Zakona o zdravstveni dejavnosti.
Razpisna dokumentacija, ki pa se objavi na spletni strani Ministrstva za zdravje ali pa na portalu javnih naročil pa vsebuje podatke, ki jih določa 44.c člen Zakona o zdravstveni dejavnosti.
Javni razpis je uspešen, če je do poteka razpisnega roka predložena najmanj ena veljavna prijava za posamezno razpisano koncesijo. Če javni razpis ne uspe, se lahko ponovi.

K 8. členu:
Ponudnik mora za pridobitev koncesije izpolnjevati pogoje, ki jih določa 44.č člen Zakona o zdravstveni dejavnosti. Komisija, ki jo imenuje minister za zdravje in je sestavljena iz 3 članov , izbere ustreznega ponudnika na podlagi meril, ki jih določa 44.d člen Zakona o zdravstveni dejavnosti ter drugih meril, ki so določena v razpisni dokumentaciji.

K 9. členu:
Ministrstvo za zdravje o izbiri koncesionarja odloči z odločbo, s katero ponudniku, čigar ponudba je bila ocenjena najbolje, podeli koncesijo. V koncesijski odločbi se poleg izbranega ponudnika (izvajalca zdravstvene dejavnosti) in odgovornega nosilca zdravstvene dejavnosti, vrste zdravstvene dejavnosti, ki je predmet koncesije, navedejo najmanj tudi obseg koncesijske dejavnosti, območje iz prve alineje prvega odstavka 44.a člena Zakona o zdravstveni dejavnosti, lokacija izvajanja koncesijske dejavnosti, obdobje, za katerega je podeljena koncesija, ter rok, v katerem ponudnik podpiše koncesijsko pogodbo, in rok, v katerem začne opravljati koncesijsko dejavnost. Rok iz prejšnjega stavka ne sme biti daljši od 30 dni od vročitve odločbe za podpis pogodbe oziroma 60 dni od vročitve odločbe za začetek opravljanja koncesijske dejavnosti.
 

K 10. členu:
Koncesijska pogodba preneha:
s potekom časa, za katerega je bila sklenjena,
-        s smrtjo koncesionarja,
-        s stečajem ali zaradi drugega načina prenehanja     koncesionarja,
-        z odpovedjo pogodbe iz razlogov in pod pogoji, ki so določeni v koncesijski pogodbi,
-        če je pravnomočno koncesijska odločba odpravljena ali izrečena za nično,
-        v primeru odvzema koncesije,
-        s sporazumom.

K 11. členu:
Ministrstvo za zdravje kot koncendent lahko odvzame koncesije iz razlogov, ki so določeni v prvem odstavku 44.j člena Zakona o zdravstveni dejavnosti.

K 12. členu:
Nadzor je določen v 44.k členu Zakona o zdravstveni dejavnosti. 

K 13. členu:
Ministrstvo za zdravje kot koncendent objavi javni razpis v roku 30 dni od sprejema uredbe. 

K 14. členu:
Uredba o podelitvi koncesij začne veljati naslednji dan po objavi v Uradnem listu RS. Gre za kratek predpis in gre zgolj za pravno podlago za objavo javnega razpisa za podelitev koncesij.



IV.	PRILOGE

	- Soglasje ZZZS za zdravstveno regijo Severovzhod (Soglasje_SV.pdf)
	- Soglasje ZZZS za zdravstveno regijo Jugovzhod (Soglasje_JV.pdf)
	- Soglasje ZZZS za zdravstveno regijo Center (Soglasje_C.pdf)
	- Soglasje ZZZS za zdravstveno regijo Vzhod (Soglasje_V.pdf)
	- Soglasje ZZZS za zdravstveno regijo Severozahod (Soglasje_SZ.pdf)
	- Soglasje ZZZS za zdravstveno regijo Zahod (Soglasje_Z.pdf)

